lflage/wiki-talks huggingface dataset:
Συζήτηση:Κούμαρης Αχαΐας

message: Κούμαρης;;;;
Το όνομα Κούμαρης είναι μάλλον διοικητικό λάθος, και ποτέ δε χρησιμοποιήθηκε από κανένα, ούτε είναι γνωστό στους κατοίκους. Για ένα μικρό διάστημα η πινακίδα στην είσοδο του χωριού έγραφε 'Κούμαρης', που ήταν ακατανόητο στους ντόπιους, αλλά γρήγορα διορθώθηκε στο σωστό 'Κούμανι' και έτσι υπάρχει και σήμερα.
Σταυρός
Δυστυχώς ο σταυρός δεν στήθηκε προς τιμήν των πεσόντων στο Β Παγκόσμιο πόλεμο, έτσι αόριστα και γενικά ὀπως αναφέρεται πρόσφατα γι'αυτό το μνημείο καθώς και για άλλα παρόμοια (και για ποιο λόγο θα είχε στηθεί εκεί, έτσι κι αλλιώς;), αλλά το 1971 προς τιμήν των εκτελεσθέντων σε εκείνο το σημείο από τους κομμουνιστές στα χρόνια του εμφυλίου. Το σπίτι του Κουμανιώτη είχε χρησιμοποιηθεί ως φυλακή, και το σπίτι του Ανδρεόπουλου ως αρχηγείο. Φυσικά ως 'χουντικό' κατάλοιπο ο σταυρός δε συντηρήθηκε και κάποια στιγμή θα καταρρεύσει, όμως παλιότερα υπήρχε σχετική πινακίδα στη βάση του που εξηγούσε πότε και γιατί στήθηκε, η οποία έσπασε και πετάχτηκε, καθώς και όλο το μάρμαρο που σκέπαζε κάποτε το σταυρό. Μπορεί αυτός ο σταυρός να φανερώνει μίσος και από τις δυο πλευρές, αλλά αυτή είναι η ιστορία μας, ας μην κάνουμε ότι δεν ξέρουμε τι έγινε κιόλας.

message: Το Κούμαρης μου φαινόταν και 'μενα περίεργο αλλά το είχα δει στην πινακίδα και νόμιζα πως έτσι λέγεται επίσημα και από παραφθορά αποκαλείται Κούμανι, μάλλον όμως έχεις δίκιο, είναι διοικητικό λάθος, καλά που το διόρθωσες. Giorgos P. 10:13, 17 Ιουνίου 2013 (UTC)
thread_title: Όνομα

message: Δεν είχα σκοπό να κρύψω την πραγματικό λόγο που υπάρχει αυτό το μνημείο. Αν και είχα ακούσει ότι είναι μνημείο για τα θύματα του εμφυλίου από τους κουμμουνιστές δεν ήμουνα σίγουρος και απλά πίστευα πως ήταν ένα από τα πολλά μνημεία για τους πεσόντες του Β' Παγκοσμίου πολέμου και γι' αυτό το έγραψα. Giorgos P. 10:13, 17 Ιουνίου 2013 (UTC)
thread_title: Σταυρός

message: Μετέτρεψα το πρώην λήμμα/ανακατεύθυνση Κούμαρης Αχαΐας σε σελίδα αποσαφήνισης τοπωνυμίων και έβαλα σημάνσεις στα σχετικά λήμματα που φέρουν αυτήν την ονομασία.--Enpatrais (συζήτηση) 22:19, 16 Νοεμβρίου 2017 (UTC)
thread_title: Αποσαφήνιση τοπωνυμίων
Συζήτηση:Red Bull Arena (Λειψία)

message: Κατά λάθος ξεκίνησα σήμερα να μεταφράζω αυτό το λήμμα... Δυστυχώς όμως ανακάλυψα στη συνέχεια ότι είχε ήδη γραφτεί στα ελληνικά... Επειδή λοιπόν η αποθήκευση είχε ήδη γίνει, σκέφτηκα καλό να συγχωνευτεί το Τσεντράλσταντιον Λειψίας (το οποίο ομολογουμένως έχει... ξεμείνει στο Παγκόσμιο Κύπελλο του 2006 όσον αφορά τη ενημέρωσή του....) με το νεοσυνταχθέν το οποίο είναι πλήρως ενημερωμένο και αναμένεται η συγγραφή του να ολοκληρωθεί εντός 24ώρου (το πολύ... ανάλογα πώς θα μου βγει ο χρόνος...)... Έτσι δεν θα αδικηθεί κανένας από τους δύο (ή παραπάνω) συντάκτες και όλοι θα μείνουν ικανοποιημένοι... Μονάχα θα παρακαλέσω όποιον κάνει την συγχώνευση να περιμένει να ολοκληρωθεί η συγγραφή του νέου λήμματος... Ευχαριστώ...--Montjoie-Saint-Denis !!! συζήτηση 23:52, 16 Ιουνίου 2013 (UTC)
thread_title: Untitled

message: Όπως μόλις επισήμανα και στο λήμμα της Allianz Arena, δεν κατανοώ τον λόγο, που έγινε παραπομπή του ελληνικού τίτλου στον ξένο και όχι το αντίστροφο. Και εδώ ισχύει ότι επειδή υπάρχουν ήδη και τα δύο λήμματα δεν θυμάμαι πώς πρέπει να γίνει σωστά η αλλαγή. Αν δεν υπάρχουν αντιρρήσεις, ας προβεί κάποιος στην αλλαγή. --MedMan (συζήτηση) 23:27, 5 Ιουνίου 2018 (UTC)
thread_title:  Γιατί ξενόγλωσσο τίτλο λήμματος?
Συζήτηση:Γάτα του Αιγαίου

message: Το λήμμα είναι εξαιρετικά προβληματικό. Δεν υπάρχει καμιά αξιόπιστη πηγή στο λήμμα. Αυτο-ισχυρισμοί όπως  "Θεωρείται ως η μοναδική αυτόχθονη ελληνική φυλή γάτας, μιας και πρωτοεμφανίστηκε στις Κυκλάδες" χρειάζονται ισχυρή επιστημονική τεκμηρίωση από αξιόπιστες πηγές και όχι "αυτοτεκμηριώση" από τον Ελληνικό Όμιλο Γάτος  ο οποίος άλλωστε αναφέρει ότι η φυλή αυτή δεν είναι αναγνωρισμένη διεθνώς, την παραθέτει στις Μη αναγνωρισμένες από τη FIFe φυλές (FIFe = :en:Fédération Internationale Féline. Αν και αυτό αναφέρεται στο κείμενο, στην αρχή, το λήμμα -που είναι πιστή αντιγραφή από τον παραπάνω  ιστότοπο- έχει πολύ καταφατικό και διαβεβαιωτικό ύφος και, ουσιαστικά, παρουσιάζει κάτι που κάποιοι νομίζουν ή πιστεύουν ως δεδομένο, παραθέτωντας μια τυπολογία της γάτας, που η ακρίβειά της φυσικά είναι αμφισβητήσιμη, αφού αυτή η φυλή δεν υπάρχει επίσημα. Είναι σαν κάποιος να διεκδικεί τα δικαιώματά του ή να προβάλει τα πιστεύω του μέσω της ΒΠ. Άλλωστε, από αυτά τα ίδια που γράφονται στο λήμμα μοιάζει να είναι προσπάθεια να τεκμηριωθεί η ιδιαιτερότητα της φυλής από όσους/ες έχουν ενδιαφέρον για τη "γάτα του Αιγαίου". Από αυτήν την οπτική θα μπορούσε να θεωρηθεί και πρωτότυπη έρευνα αφού η τεκμηρίωση των χαρακτηριστών ως πράγματι ιδιαίτερων κλπ δεν επιβεβαιώνεται από τρίτες ανεξάρτητες κι αξιόπιστες πηγές, αλλά αναπαράγονται όσα οι ίδιοι οι ενδιαφερόμενοι (εκτροφείς και φίλοι της γάτας) ισχυρίζονται. ——Chalk19 (συζήτηση) 07:00, 19 Ιουνίου 2018 (UTC)
thread_title:  Ακρίβεια και αξιοπιστία 

message: Η ΦΩΤΟΓΡΑΦΙΑ ΕΙΝΑΙ ΛΑΘΟΣ ΔΕΝ ΕΙΝΑΙ ΑΥΤΗ Η ΓΑΤΑ  ΤΟΥ ΑΙΓΑΙΟΥ ΘΕΛΩ ΝΑ ΑΝΑΡΤΗΣΩ ΕΓΩ ΤΗΝ ΣΩΣΤΗ ΦΩΤΟΓΡΑΦΙΑ ΩΣ ΙΔΙΚΟΣ  ΓΝΩΣΤΗΣ ΤΗΣ ΦΥΛΗΣ ΓΑΤΑ ΤΟΥ ΑΙΓΑΙΟΥ Αναφορά: ΛΕΣΧΗ ΓΑΤΑ ΤΟΥ ΑΙΓΑΙΟΥ 2A02:587:3906:D00:F481:DF4E:6FCA:82A0 21:10, 19 Ιουνίου 2018 (UTC)
thread_title:  Σχόλιο 20-6-2018
Συζήτηση:Μεσαρά

message: Μεσαρά ή Mεσσαρά? σε κάθε σελίδα είναι γραμμένο διαφορετικά, παρακαλώ βοηθήστε
Το ονομα Μεσσαρα γραφεται με δυο σιγμα στις ποιο παλιες πυγες που γνωριζω, αν εχει γραφτει καπου στο παρελθον με ενα σιγμα ας το αναφερει καποιος, διαφορετικα διορθωστετο. Idaeananvil (συζήτηση) 21:54, 31 Οκτωβρίου 2013 (UTC)

message: Υπάρχουν δυο σελίδες για αυτό το άρθρο, μια με ένα σίγμα και μια με δυο, στην σελίδα με τα δυο σίγμα που είναι το σωστό, έχει μια ανακατεύθυνση για την σελίδα με το ένα σίγμα που είναι το λάθος και το άρθρο είναι γραμμένο κάτω από την επικεφαλίδα με το ορθογραφικό λάθος ‘’Μεσαρά’’.
Θα μεταφέρω το άρθρο στην σωστή επικεφαλίδα, και θα βάλω τη ανακατεύθυνση στην λάθος, όποιος έχει το δικαίωμα ας σβήσει την σελίδα Μεσαρα αργότερα, γιατί βλέποντας το άρθρο της βικιπαιδειας, ήδη το γράφουν λάθος και σε αλλά μέρη.     
Idaeananvil (συζήτηση) 23:34, 7 Νοεμβρίου 2013 (UTC)
thread_title: Μεσσαρά

message: Δεν διαφωνώ με την αφαίρεση της παραγράφου για την ορθογραφία και την προέλευση του τοπωνυμιου καθώς είχα μετανιώσει και εγώ ο ίδιος που το ανάρτησα εδώ, όμως πιστεύω ότι οφείλεται μια εξήγηση για το ότι αφαιρέθηκαν οι επεξεργασίες μου από το ιστορικό του λήμματος, κάτι που είναι πρωτοφανές, οφείλετε μια εξήγηση εδώ κύριοι, καθόλου καλή κίνηση, δείχνει πολύ κακά ήθηW5ry3 (συζήτηση) 13:04, 7 Ιουνίου 2020 (UTC)
Δεν υπάρχει αφαίρεση επεξεργασιών, όπως φαίνεται από εδώ, αλλά μάλλον ένας εκ μέρους μου βιαστικός και όχι τυπικός τρόπος "μετακίνησης" του λήμματος από το Μεσσαρά στο Μεσαρά. Δεν υπάρχει τίποτε πρωτοφανές με την έννοια που γίνεται αναφορά παραπάνω, που δείχνει πολύ κακά ήθη. Το ζήτημα μπορεί να διορθωθεί από διαχειριστές, εφόσον πρέπει να διορθωθεί. ǁǁ ǁ Chalk19 (συζήτηση) 15:18, 7 Ιουνίου 2020 (UTC)
thread_title: Πρωτοφανης αφαίρεση επεξεργασιών από το '''ιστορικό του λήμματος'''

message: Καλησπέρα, είναι η πρώτη μου ανάρτηση στη Wikipedia, έλπίζω να το έκανα σωστά.
Πιστεύω ότι η φράση που επεσήμανα πρέπει να αλλάξει. Το "Λυβικού" θα έπρεπε να είναι "Νότιο Κρητικό". Η θάλασσα αυτή βρίσκεται εντός των ελληνικών χωρικών υδάτων και είναι οξύμωρο να ονομάζεται λυβική. https://www.mfa.gr/images/docs/maps/el/map2.pdf
Ευχαριστώ. Eheadj (συζήτηση) 19:01, 20 Αυγούστου 2023 (UTC)
thread_title:  Από "Δυτικά βρέχεται" έως "Λυβικού πελάγους"
Συζήτηση:Εθνική Οδός 5 (Ελλάδα)

message: Το κείμενο που τοποθετήθηκε πρίν είναι απολύτως τεκμηριωμένο και μάλιστα από το Εθνικό Οπτικοακουστικό Αρχείο.— ανυπόγραφο σχόλιο  20:50, 18 Ιουνίου 2013‎.
replies: text: Προστατεύεται από πνευματικά δικαιώματα. Δεν μπορεί να αντιγραφεί.--Vagrand  (συζήτηση)  18:01, 18 Ιουνίου 2013 (UTC)
thread_title:  Αφαίρεση ενότητητας τεχνικών χαρακτηριστικών
Συζήτηση:Κούμανι Αχαΐας

message: Μπορεί κάποιος αν μου εξηγήσει πώς το κείμενο εδώ: http://www.hellenicaworld.com/Greece/Geo/gr/KoumarisFarronAchaias.html έχει γραφεί πριν το κείμενο στη βικιπαίδεια (οι πληροφορίες ιστοσελίδας λένε 21 Μαΐου 2013), αλλά προέρχεται από αυτήν; Όπως και να έχει αναφέρει «Όλα τα κείμενα είναι διαθέσιμα υπό την GNU Free Documentation License» αλλά νομίζω ότι πλέον δεν είναι συμβατές.--C Messier 10:39, 19 Ιουνίου 2013 (UTC)
Το κείμενο αυτό υπήρχε από 1/8/2012 ως "Κούμαρης Αχαΐας" και το έκανα ανακατεύθυνση σε αυτό το λήμμα πριν μερικές μέρες. Giorgos P. 17:28, 20 Ιουνίου 2013 (UTC)

message: Στο βιβλίο Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010 (όπου έχει συγκεντρωθεί όλη η διοικητική, δημογραφική εξέλιξη των οικισμών, πόλεων, κωμοπόλεων, δήμων της Αχαΐας -υπαρχόντων, παρελθόντων, εγκαταλελειμμένων κ.λπ.- με συνοδεία πλήθους ιστορικών στοιχείων για κάθε χωριό κ.λπ. και με την παράθεση της σχετικής βιβλιογραφίας) λημματογραφείται τρόπον τινά το χωριό Κούμανι Αχαΐας μόνο με την ονομασία Κούμαρης. (βλ. σελ. 260-263.)--Enpatrais (συζήτηση) 14:22, 17 Νοεμβρίου 2017 (UTC)
thread_title: Βιβλιογραφικά
Συζήτηση:Βασίλης Κεδίκογλου

message: Ανδρέα αν και δεν έχω λόγο να αμφισβητήσω το περιστατικό με τα χαστούκια η πηγή με προβληματίζει. Το Defence net δεν νομίζω ότι αποτελεί αξιόπιστη πηγή, πόσο μάλλον η αυθεντία τμήμα ειδήσεων Defencenet.gr που τοποθετεί στο τέλος κάθε σελίδας. Καλό θα ήταν να βρείς κάποια άλλη πηγή αν θες να παραμείνει η αναφορά στο περιστατικό. Φιλικά --Diu (συζήτηση) 12:20, 19 Ιουνίου 2013 (UTC)
Το περιστατικό επαληθεύεται από 
 αλλά θα πρέπει το ίδιο και αυτό με τον στρατηγό να μικρύνουν πολύ σε μέγεθος για να ισορροπήσει το λήμμα. -geraki (συζήτηση) 13:45, 19 Ιουνίου 2013 (UTC)
Υπάρχουν υπερβολικές αναφορές για τα δύο περιστατικά. Για το δε πρώτο, φράσεις όπως "Ατάραχος", "διέταξε να σηκωθεί αμέσως", "κατέλαβε το κάθισμά του" δεν είναι πρέπουσες για να περιγράψουν ένα γεγονός σε μια εγκυκλοπαίδεια. Για το δε δεύτερο, φράσεις όπως "πρωτοφανές περιστατικό που έμεινε στην ιστορία" (στα τόσα χρόνια της πολιτικής ζωής της Ελλάδας δεν υπήρξε αντίστοιχο περιστατικό; Υπερβολικό μου φαίνεται), "είχε κυνηγήσει", "με ηχηρά χαστούκια". Η έκταση του κειμένου και το υπερβολικό ύφος, και η απουσία σύνδεσης αυτών με την ενότητα της πολιτικής σταδιοφρομίας του, βλάπτουν την ουδετερότητα του λήμματος.--Vagrand  (συζήτηση)  14:11, 19 Ιουνίου 2013 (UTC)
Βεβαίως και δεν ήταν πρωτοφανές. Έχουν προϋπάρξει περιστατικά, όπως π.χ. μεταξύ του Κώστα Παπαδόπουλου και του Γρηγόρη Λαμπράκη. Στο περισσότερο ουσιαστικό πρόβλημα, είναι πολλές οι περιπτώσεις όπου εισάγονται σε πολιτικά λήμματα ολόκληρες ενότητες "γαργαλιστικών" λεπτομερειών ή "σκανδάλων" που βαραίνουν υπερβολικά το λήμμα σε σχέση με τις αναφορές για την υπόλοιπη πολιτική τους δράση. Ολόκληρα υπουργιλίκια συνοψίζονται σε μια μόνο φράση («διατέλεσε υπουργός από τότε ως τότε», δεν έκανε τίποτε - είτε καλό, είτε κακό- στη θητεία του;) ενώ συγκεκριμένες λεπτομέρειες γίνονται παράγραφοι και ενότητες. Αυτό δεν πρέπει να γίνεται. -geraki (συζήτηση) 15:09, 19 Ιουνίου 2013 (UTC)
Πρέπει να γίνει μια ευρύτερη συζήτηση για το συγκεκριμένο ζήτημα γιατί παρατηρείται σε αρκετά λήμματα πολιτικών.--Diu (συζήτηση) 18:13, 19 Ιουνίου 2013 (UTC)
Το περιστατικό με το χαστούκι το είχα αναφέρει στο λήμμα  και δεν έπρεπε να μετακινηθεί σε ξεχωριστή ενότητα από τον Ανδρέα αλλά να συμπληρωθεί η πρόταση.--Vagrand  (συζήτηση)  18:26, 19 Ιουνίου 2013 (UTC)
Νομίζω έχει δίκιο ο Diu για το defencenet, αλλά νομίζω μπορεί εύκολα να βρεθεί άλλη πηγή. Για το περιστατικό με Λαμπράκη και Παπαδόπουλο δεν γνώριζα! Ανδρέας Κρυστάλλης (συζήτηση) 17:08, 3 Ιουλίου 2013 (UTC)
thread_title:  Πρόβλημα με πηγή
Συζήτηση κατηγορίας:Κρατικά σύμβολα/Πρόταση διαγραφής

message: Η κατηγορία είναι σε αχρηστία αφού υπάρχει η κατηγορία :Κατηγορία:Εθνικά σύμβολα. Η μόνη σελίδα που υπήρχε, το :Πρότυπο:Κρατικό σύμβολο, δεν χρησιμοποιείται και το πρότεινα για ταχεία διαγραφή.--Vagrand  (συζήτηση)  23:09, 19 Ιουνίου 2013 (UTC)
*  Διαγραφή Ουσιαστικά μια κενή κατηγορία. Θα μπορούσε να διαγραφεί και με ταχεία διαγραφή. --C Messier 13:23, 20 Ιουνίου 2013 (UTC)
Συμφωνώ στην ταχεία. -geraki (συζήτηση) 15:11, 20 Ιουνίου 2013 (UTC)
|}
thread_title: [[:Κατηγορία:Κρατικά σύμβολα]]
Συζήτηση:ΑΕΛ Λεμεσού (ποδόσφαιρο)

message: Από τη στιγμή που στο σύντομο όνομα ΑΕΛ το Λ είναι η Λεμεσός, δεν θα έπρεπε (όπως συμβαίνει και στην Ελλάδα με την ΑΕ Λάρισα) το όνομα να γράφεται είτε ως Αθλητική Ένωση Λεμεσού είτε ΑΕ Λεμεσού (κι όχι ΑΕΛ Λεμεσού)? --MedMan (συζήτηση) 17:46, 26 Απριλίου 2015 (UTC)
Το συνηθίζουμε αυτό στην Κύπρο. Δες και πως το γράφει η ομοσπονδία . Και στο google θα βρεις πολλές αναφορές ως ΑΕΛ Λεμεσού. Μπορεί να γίνει Αθλητική Ένωση Λεμεσού (ποδόσφαιρο), όπως είναι και το λήμμα του σωματείου (Αθλητική Ένωση Λεμεσού) αλλά σίγουρα δεν μπορεί να γίνει ΑΕ Λεμεσού. Δεν υπάρχει τέτοια γραφή σε καμιά πηγή. Σκεφτήκατε να γράφαμε το ΑΠΟΕΛ ως ΑΠΟΕ Λευκωσίας; :) Xaris333 (συζήτηση) 17:55, 26 Απριλίου 2015 (UTC)
replies: text: Μη γελάσεις Χάρη, το ΑΠΟΕ Λευκωσίας το έχω δει αρκετές φορές, περισσότερες από όσο φαντάζεσαι, σε παλιότερες εφημερίδες κυρίως. Ασπάζομαι βέβαια απόλυτα τη λογική σου, γιατί αναγνωρίζω ότι ο άλλος δρόμος οδηγεί σε μπερδέματα. Οπότε, αν το κατάλαβα σωστά, ουσιαστικά το "Λεμεσού" μετά το ΑΕΛ ουσιαστικά ενέχει θέση επεξήγησης και δεν είναι τμήμα του ονόματος. Σ' ευχαριστώ για τη διευκρίνιση. --MedMan (συζήτηση) 23:12, 26 Απριλίου 2015 (UTC)
thread_title:  Είναι σωστό το όνομα?
Συζήτηση:Βαρωνία του Λέλο/Πρόταση διαγραφής

message: Διαγραφή Με βάση τα όσα ανέφερα στη σελίδα συζήτησης του λήμματος, η εν λόγω βαρωνία δεν υπήρξε ποτέ, και πρόκειται για αυθαίρετη ερμηνεία μιας πρωτογενούς πηγής. --Κώστας   ✍  16:01, 22 Ιουνίου 2013 (UTC)
replies: text: Παρότι γενικά δεν μου αρέσει περιπτώσεις με τόσο ασαφείς και αμφισβητίσιμες πηγές να "καθαγιάζονται" δια άρθρου στη Βικιπαίδεια, ίσως μια μετακίνηση του λήμματος, όπως προτάθηκε από Ttzavaras σε "Κάστρο του Λέλο", να είναι η καλύτερη λύση. --Κώστας   ✍  16:28, 22 Ιουνίου 2013 (UTC)
Εξ όσων παρέθεσε ο φίλος Κώστας   ✍  μοιάζει να έχει δίκιο. Προτείνω τη μετακίνηση / τροποποίηση του λήμματος σε "Κάστρο του Λέλο" (σίγουρα ΔΕΝ μπορεί να παραμείνει ως "βαρωνία"). Αν δεν είναι εφικτό κάτι παρόμοιο, ασφαλώς διαγραφή. --Ttzavarasσυζήτηση 16:17, 22 Ιουνίου 2013 (UTC)
Παρομοίως... Δεν θέλω σε καμία περίπτωση να φανεί ότι υποτιμώ την δουλειά του φίλου Τόνι, αλλά μάλλον σε αυτή την περίπτωση μπερδεύτηκε ως προς την απόδοση του περιεχομένου των πηγών.... Per Ttzavaras όσον αφορά την μετακίνηση υπό τον τίτλο "Κάστρο του Λέλο"....--Montjoie-Saint-Denis !!! συζήτηση 16:21, 22 Ιουνίου 2013 (UTC)
|}
thread_title:  [[Βαρωνία του Λέλο]]
Συζήτηση:Άαρντ-γουλφ

message: Προτείνω την μετακίνηση στο επιστημονικό όνομα στα ελληνικά, η οποία είναι και η μόνη επαρκώς τεκμηριωμένη όσον αφορά το πώς λέγεται στα ελληνικά . Άκυρο, έτσι τον αναφέρει η πάπυρος λαρούς-μπριττάνικα. --C Messier 09:25, 25 Ιουνίου 2013 (UTC)

message: Σύμφωνα με τη δίαιτά του δεν φαίνεται σαρκοφάγο. Είναι;   ManosHacker 14:03, 22 Νοεμβρίου 2013 (UTC)
thread_title:  Σαρκοφάγο;
Συζήτηση:Εθνική Φρουρά

message: Οι Εύζωνες ονομάζονται και Εθνική Φρουρά; Δεν αναφέρεται πουθενά στο λήμμα η έκφραση. Αντίθετα Εθνική Φρουρά ονομάζεται η Εθνική Φρουρά (Κύπρος). Χρειάζεται είτε σελίδα αποσαφήνισης είτε απευθείας να παραπέμπει στην Κυπριακή Εθνική Φρουρά. Υπάρχει αυτός ο όρος στην Ελλάδα; Δεν γνωρίζω. Xaris333 (συζήτηση) 16:09, 24 Ιουνίου 2013 (UTC)
thread_title: Ποιος ο λόγος ύπαρξη;
Συζήτηση:Αραουάκοι

message: Πηγή για αυτή την ονομασία; Δεν μου αρκεί ότι «έτσι γράφεται στα αγγλικά/γαλλικά» γιατί στα ισπανικά γράφεται αλλιώς. Στα ελληνικά μπορεί να αναφέρονται εξίσου ως Αραουάκοι. Βλέπω ότι στα ελληνικά τώρα αποφεύγεται ο εξελλινισμός (η ελληνική κατάληξη) και αναφέρονται Αραουάκ  (υπάρχει και μια ωραία αναφορά σε ένα μπλοκ που αντιμετωπίζει το θέμα ). --C Messier 08:17, 25 Ιουνίου 2013 (UTC)
Να πω την αλήθεια κι εγώ ταλαντεύτηκα αρκετά για τον τίτλο... Και όχι δεν θα σου πω ως επιχείρημα το ότι "έτσι γράφεται στα γαλλικά"....  Απλώς χρησιμοποίησα ως παράδειγμα την :Κατηγορία:Ιθαγενείς της Βόρειας Αμερικής, όπου στην συντριπτική τους πλειονότητα οι φυλές έχουν αποδοθεί με την "ξενική" τους ονομασία.... Κάτι πάντως που δεν ακολούθησα στην περίπτωση των Καραΐβων, καθώς (θεώρησα ότι) η γαλλική ονομασία (Caraïbes) μπορεί να αποδοθεί στα ελληνικά....--Montjoie-Saint-Denis !!! συζήτηση 12:27, 25 Ιουνίου 2013 (UTC)
Το όνομα είναι Αραουάκοι όπως "Αζτέκοι", και "Ζαποτέκοι":  --Jaguarlaser (συζήτηση) 21:23, 17 Ιουλίου 2013 (UTC)
thread_title:  Τίτλος
Συζήτηση:Γκαπ Ωτ-Αλπ ΦΚ

message: Το λέω και εδώ: στο πρότυπο πρέπει να αναφέρεται ότι η ομάδα που κέρδισε τους τίτλους του 2001, 2003 κτλ ιδρύθηκε το 1970, γιατί μια ομάδα που ιδρύθηκε το 2012 δεν είναι δυνατό να το έχει κάνει. (Οι περισσότεροι αναγνώστες χρησιμοποιούν μόνο το πλαίσιο για μια γρήγορη εισαγωγή και δεν μπαίνουν καν στο κόπο να διαβάσουν την εισαγωγή) --C Messier 08:17, 28 Ιουνίου 2013 (UTC)
Ο τίτλος είναι παραπλανητικός: Γκαπ Φουτ 05 είναι η νέα ομάδα που δημιουργήθηκε το 2012. Δεν προήλθε από συγχώνευση ή μετονομασία. Είναι νέα ομάδα και βάσει των κριτηρίων εγκυκλοπαιδικότητας δεν μπορεί να υπάρξει λήμμα για αυτή στη ΒΠ. Δεν έχει αγωνιστεί δύο χρόνια σε εθνική κατηγορία. Μετονομάζω το λήμμα σε Γκαπ Ωτ-Αλπ ΦΚ, με την οποία ασχολείται το λήμμα. Xaris333 (συζήτηση) 09:08, 13 Αυγούστου 2013 (UTC)
thread_title: Untitled
Συζήτηση:Κυριάκος Κουρέας

message: Στο λήμμα πρόσθεσα όσες πληροφορίες βρήκα σχετικά με την καριέρα του ποδοσφαιριστή. Δυστυχώς, δεν βρήκα περισσότερες πηγές για τη συμμετοχή του σε Ολυμπιακό και Εθνικό Πειραιώς. Υπάρχουν κάποιες πηγές (π.χ. λίστα) σχετικά με τις συμμετοχές ποδοσφαιριστών σε αυτές τις δύο ομάδες, ειδικά στον Ολυμπιακό; Xaris333 (συζήτηση) 21:08, 25 Ιουνίου 2013 (UTC)
thread_title: Πληροφορίες για συμμετοχές σε Ολυμπιακό και Εθνικό Πειραιώς
Συζήτηση:Μάιτε Περρόνι

message: Το λήμμα χρειάζεται συμμάζεμα. Το ύφος του κειμένου παραπέμπει σε διαφήμιση της τραγουδίστριας/ηθοποιού και όχι σε τεκημριωμένο εγκυκλοπαιδικό λήμμα. Τα θαυμαστικά είναι περιττά, ενώ το ύφος του κειμένου πρέπει να γίνει πιο επίσημο ώστε να ανταποκρίνεται στο πρότυπο ενός σωστού εγκυκλοπαιδικού λήμματος. Όποιος έχει γνώσεις σχετικά με την συγκεκριμένη τραγουδίστρια, καλό είναι να βελτιώσει τη σύνταξη του κειμένου και να τοποθετήσει πηγές και παραπομπές. Υπάρχουν πολλοί ατεκμηρίωτοι και αβάσιμοι ισχυρισμοί στο λήμμα, ενώ υπάρχουν πολλά δείγματα υποκειμενικής γραφής. Πχ. προτάσεις τύπου "είναι η ομορφότερη" ή "η καλύτερη" ή "η πιο κούκλα" δεν στέκουν σε εγκυκλοπαιδικό λήμμα με τίποτα. Ας σταματήσουν τα παιδάκια 12 και 13 ετών να χαλάνε τη Βικιπαίδεια και ας δημιουργήσουν κάποιο blog για τα είδωλά τους όπου θα μπορούν να εκθειάζουν αβέρτα. Το λήμμα για να θεωρηθεί άξιο να υπάρχει χρειάζεται απίστευτες βελτιώσεις, περισσότερες πληροφορίες για την τραγουδίστρια/ηθοποιό και το σημαντικότερο πηγές, παραπομπές, βιβλιογραφία ώστε να θεωρηθεί αξιόλογη ή υπαρξή του στη Βικιπαίδεια.
thread_title: Βελτίωση λήμματος
Συζήτηση:Δημήτριος Λαμπράκης

message: Γιατί το 44 διαφεύγει στην Μέση Ανατολή; Μήπως επειδή δεν τον "ανάγκασαν" οι Γερμανοί να αναλάβει την προπαγάνδα τους; Και οι σύμμαχοι γιατί τον φυλάκισαν; Μήπως τελικά ήταν όντος δοσίλογος συνεργάτης των ναζί;
thread_title: Προπαγάνδα
Συζήτηση:Γιγαντιαίο πάντα

message: "Ευχαριστώ, αγαπητέ μου, για την ερώτησή σας. Ο όρος aeluropoda βρίσκεται στον πληθυντικό, πράγμα αναμενόμενο εφόσον αφορά σε γένος θηλαστικών, από το οποίο έχει επιβιώσει μόνο το συγκεκριμένο είδος. Πρόκειται για νεολατινική λέξη σχηματισμένη με ελληνικά συστατικά στοιχεία. Ο ενικός είναι Aeluropus (melanoleucus). Συνεπώς, μπορείτε θαυμάσια να χρησιμοποιήσετε τον όρο --Ttzavarasσυζήτηση 06:49, 26 Ιουλίου 2013 (UTC)Αιλουρόπους ο μελανόλευκος για τα θηλαστικά που ανήκουν στο συγκεκριμένο είδος αιλουροπόδων. Ευχαριστώ. Dr Moshe"
Ύστερα από το πιο πάνω αλλάζω το όνομα του είδους στο λήμμα. --Ttzavarasσυζήτηση 06:49, 26 Ιουλίου 2013 (UTC)
thread_title: Αιλουρόπους
Συζήτηση:Ματθαίος Μαρουκάκης

message: Διαβάζοντας το άρθρο και βλέποντας τον πίνακα διαπιστώνει κανείς ΠΛΗΡΗ αναντιστοιχία. Δεν ξέρω τι ακριβώς είναι σωστό, αλλά ο πίνακας μοιάζει να έχει κάποια χτυπητά λάθη, όπως π.χ. τις 143 συμμετοχές στην Καλλιθέα μέσα σε 2 χρόνια. Όποιος μπορεί να βρει έγκυρες πηγές, ας το διορθώσει. --MedMan (συζήτηση) 08:59, 11 Ιουλίου 2017 (UTC)
thread_title:  Άλλ' αντ' άλλων στοιχεία
Συζήτηση:Πέρα Παλάς

message: Is there any proof (other than what is alleged by Pera Palace Hotel) that Ms Christie really wtote Έγκλημα στο Οριάν Εξπρές (Murder on the Orient Express) while staying in this hotel? Did Janet Morgan give any clue about this in her Agatha Christie : a Biography, London: Collins, 1984, ISBN 0002163306 ? Hégésippe | ±Θ± 12:45, 28 Ιουνίου 2013 (UTC)
thread_title:  ''Έγκλημα στο Οριάν Εξπρές'' and Πέρα Παλάς
Συζήτηση:Παλμικός προωθητήρας πλάσματος

message: Θα συνεχίσω αργότερα με την επεξεργασία οπότε μην το διαγράψετε για τον λόγο ότι είναι πολύ μικρό.  Στέλιος    * 06:52, 29 Ιουνίου 2013 (UTC)
* Τώρα δεν είναι τόσο μικρό και πρόσθεσα επεξηγήσεις, πηγές και κατηγορίες, οπότε λογικά δεν κινδυνεύει πλέον με διαγραφή. Θα έχεις τώρα χωρίς άγχος το χρόνο που χρειάζεσαι για να συμπληρώσεις το υπόλοιπο. Μην ξεχνάς να ρωτάς για ορολογίες που τυχόν δεν κατέχεις. Έτσι κι αλλιώς μην ανησυχείς: Αν τυχόν γίνει κάποιο λάθος, το διορθώνουμε...
--Vchorozopoulos (συζήτηση) 19:09, 29 Ιουνίου 2013 (UTC)

message: * Αν ξέρει κανείς τον ακριβή αντίστοιχο ελληνικό όρο για τη χρησιμοποίηση του ablation, θα βοηθούσε πολύ να διορθώσει το «αποσάθρωση», γιατί δεν είναι πιθανώς και τόσο δόκιμη η εδώ χρήση του όρου...
--Vchorozopoulos (συζήτηση) 23:35, 4 Ιουλίου 2013 (UTC)
thread_title:  Ablation
Συζήτηση:Σύνδρομο Ράιτερ

message: Αν και η αγγλόφωνη ΒΠ το αναφέρει, δεν βρήκα τον Ράιτερ να δικάζεται σε καμία από τις συνακόλουθες δίκες (προφανώς και δεν δικάστηκε στην κύρια Δίκη της Νυρεμβέργης) και, ιδιαίτερα, δεν αναφέρεται ως κατηγορούμενος στη Δίκη των Ιατρών. Δεν αναφέρεται, επίσης, ούτε στη Δίκη του Μπούχενβαλντ. Τελικά υπάρχει κάποια πηγή που να τον αναφέρει ως κατηγορούμενο σε κάποια δίκη; Δεν κατάφερα να βρω καμία. --Ttzavarasσυζήτηση 10:05, 29 Ιουνίου 2013 (UTC)

message: Το όνομα της ασθένειας έχει αλλάξει σε "Αντιδραστική Αρθρίτιδα", καθώς έχουν βρεθεί τα αίτια που την προκαλούν. Αναφέρω ως πηγή το Αμερικανικό Κολλέγιο Ρευματολογίας: https://www.rheumatology.org/I-Am-A/Patient-Caregiver/Diseases-Conditions/Reactive-Arthritis Dianeira (συζήτηση) 10:13, 24 Νοεμβρίου 2021 (UTC)
thread_title:  Αλλαγή τίτλου
Συζήτηση:Δημήτρης Π. Κρανιώτης

message: Σαφέστατα μη εγκυκλοπαιδικό. Με τον κύριο Κρανιώτη έχει προκύψει ένα μεγάλο θέμα: . Νομίζω πως πρέπει να διαγραφεί άμεσα.Sotkil (συζήτηση) 07:39, 5 Ιουλίου 2013 (UTC)
thread_title:  Εγκυκλοπαιδικότητα